Merike Pitk

Merike Pitk (sündinud Pärnapuu, seejärel Paulus; 5. aprillil 1959) on eesti ajakirjanik. 

Pärast žurnalistika eriala lõpetamist Tartu Riiklikus Ülikoolis 1982. aastalhttp://www.aki.ut.ee/et/instituut/vilistlastele/vilistlaste-nimekirjad töötas ta ajakirjas Sotsialistlik Põllumajandus. Kui 1987. aastal loodi ajaleht Maaleht, asus sinna tööle. 

1992. aastal siirdus tööle ajakirja Maa Pere. Järgmise aasta sügisest oli ta lühikest aega Saaremaa ajalehe Oma Saar peatoimetaja, seejärel läks aga teise Saaremaa ajalehe Meie Maa ajakirjanikuks. 

1998. aastast oli ta Maalehe Lääne-Eesti korrespondent, 2007. aastast Maalehe vanemtoimetaja. 

Septembrist 2011 töötas Merike Pitk ajalehe Saarte Hääl peatoimetajana. 1. novembril 2012 nimetati ta Pressinõukogu liikmeksPressinõukogu uueks liikmeks saab Merike Pitk, err.ee, 1. november 2012.
2015. aasta veebruarist kuni 2018. aasta jaanuarini töötas taas Maalehe vanemtoimetajana. 2018. aasta jaanuarist töötab ta Saaremaa valla meediaspetsialistina.

Viited

Kategooria:Eesti ajakirjanikud
Kategooria:Sündinud 1959